**Verseny Felhívás**

**XII. Országos Bihari János Hegedű-, Gordonka - és Vonós Kamarazenei Verseny**

**ABONY**

A Ceglédi Tankerületi Központ, az Abonyi Muzsikáló Gyermekekért Alapítvány és a

Bihari János Alapfokú Művészeti Iskola Bihari János emlékének tiszteletére,

meghirdeti a

**XII. Országos Bihari János Hegedű -, Gordonka - és Vonós Kamarazenei Versenyt**,

és ezúton meghívja e nemes versengésre az ország Alapfokú Művészeti- és Zeneiskoláit.

**A verseny időpontja:** 2025. november 19-20.

**A verseny helyszíne:** Bihari János Alapfokú Művészeti Iskola

2740, Abony Kálvin János utca 1.

**A verseny célja:** Az alapfokú képzésben részt vevő vonós növendékek tehetséggondozása, tehetségkutatás, szakmai tapasztalatcsere, egymás meghallgatásának lehetősége, kapcsolatépítés, hagyományteremtés.

**A verseny feltétele:** A verseny egyfordulós. Szólójátéknál feltétel a fejből játszás, kamarazenénél természetesen megengedett a kotta használata a maximális játékidő betartása mellett. (Felhívjuk a figyelmet az eredeti kotta használatra, melyet a regisztrációkor kérünk bemutatni!) A versenyzők neves szakmai zsűri által arany, ezüst és bronz minősítésben részesülnek.

A zsűrinek jogában áll minden kategóriában „ a legjobb felkészítő tanár „ illetve „ a legjobb korrepetitor „ díjat odaítélni, illetve a Jubileumi verseny alkalmából a verseny nagydíját is kiosztani.

A megengedett játékidő túllépését a zsűri a verseny feltételeinek be nem tartásaként értékelheti.

**Szóló Hegedű Kategória**

A versenyt alsó fokú zeneiskolai tanulmányokat folytató

hegedű szakos növendékek számára hirdetjük meg négy korcsoportban.

**A szóló hegedű kategória anyaga:** Egy választható mű a kötelező anyagból és egy szabadon választott mű.

A szabadon választható darab, stílusában és karakterében eltérő legyen a kötelezően választható műtől.

**Korcsoport beosztás:**

I. korcsoport: 2015. június 1-je után születettek

II. korcsoport: 2013. június 01. és 2015. május 31. között születettek

III. korcsoport: 2011. június 01. és 2013. május 31. között születettek

IV. korcsoport: 2011. május 31-e előtt születettek

( A verseny utolsó napjáig be nem töltött 22 éves kor)

**Kötelező anyagok:**

**I. korcsoport:**

Járdányi Pál: Magyar tánc (Vivo) (Sándor: Hegedűiskola III. 42. o./68.) (Z8066)

**vagy**

Sugár Rezső: Dal és Tánc (Dénes- Kállay- Lányi- Mező: Hegedűiskola I., EMB Z. 5235)

**vagy**

Szervánszky Endre: Tíz könnyű hegedű- zongoradarabból

(Magyar népdalfeldolgozás) szabadon választható 2 darab (EMB Z. 2006)

**II. korcsoport:**

Bartók- Zathureczky: Gyermekeknek sorozatból szabadon választható 3 darab (Apró darabok) (Z.213)

**vagy**

Szelényi István: Kis rapszódia (24 könnyű kis előadási darab I. EMB Z. 2648)

**vagy**

Tóth Péter: Keringő (Kontrapunkt Zeneműkiadó 2013)

**III. korcsoport:**

Hajdu Mihály: Rondo (Hegedűmuzsika, EMB Z. 6749)

**vagy**

Szelényi István: Előjáték és Rondino (24 könnyű kis előadási darab II. EMB Z. 2649)

**vagy**

Weiner Leő: Magyar Népdalok közül szabadon választható 3 darab

( Előadási darabok a zeneiskolák 5-6. osztályának EMB Z. 7398)

**IV. korcsoport:**

Bartók Béla: Szonatina: 1.tétel, Dudások (EMB Z. 433)

**vagy**

Károlyi P.: Meditazione (Előadási darabok a zeneiskolában 5-6. osztályának EMB Z.7398)

**vagy**

Weiner Leó: Rókatánc (Weiner Leó: Három magyar népi tánc, EMB Z. 14 314)

**Játékidő:**

I. korcsoport: maximum 5 perc

II. korcsoport: maximum 7 perc

III. korcsoport: maximum 8 perc

IV. korcsoport: maximum 10 perc

Kérjük a játékidő pontos betartását!

**Szóló Gordonka Kategória**

A versenyt alsó fokú zeneiskolai tanulmányokat folytató

gordonka szakos növendékek számára hirdetjük meg négy korcsoportban.

**A szóló gordonka kategória anyaga:** A versenyen két különböző stílusú és karakterű darabot kell előadni, melyből az egyik magyar zeneszerző műve legyen.

Kötelezően választható magyar darabok közül az alábbi művek nem szerepelhetnek a műsorokba: a kódex darabok (Ungerasca, a Chorea Hungarica és hasonló művek) valamint Popper Dávid művei. Ezek nem felelnek meg a kiírásnak, s nem értékelhető produkció a versenyen.

**Korcsoport beosztás:**

I. korcsoport: 2014. szeptember 1-je után születettek

II. korcsoport: 2012. szeptember 01. és 2014. augusztus 31. között születettek

III. korcsoport: 2010. szeptember 01. és 2012. augusztus 31. között születettek

IV. korcsoport: 2010. augusztus 31-e előtt születettek

( A verseny utolsó napjáig be nem töltött 22 éves kor)

**Kötelező anyagok:**

**I. korcsoport:**

Weiner Leó: Esik az eső

**vagy**

Huszár Lajos: Vén tölgy meséje

**vagy**

Szokolay Sándor: Kis szvit- Búsuló és Dudanóta

**II. korcsoport:**

Hajdú Mihály: Két kis darab gordonkára

**vagy**

Farkas Ferenc: Apor Lázár tánca

**vagy**

Bárdos Lajos: Estéli dallam

**III. korcsoport:**

Gárdonyi Zoltán: Két kis rapszódia 1. tétel

**vagy**

Bartók Béla: Gyermekeknek-ből 2 választható különböző karakterű tétel

**vagy**

Borgulya András: Kézenfogva

**IV. korcsoport:**

Vecsey: Valse triste

**vagy**

Lisznyay Gábor: Ősz

**vagy**

Weiner Leó: Rókatánc

**Játékidő:**

I. korcsoport: maximum 5 perc

II. korcsoport: maximum 7 perc

III. korcsoport: maximum 8 perc

IV. korcsoport: maximum 10 perc

Kérjük a játékidő pontos betartását!

**Vonós Kamara Kategória**

**A vonós kamara kategória anyaga:** Tetszés szerinti mű vagy művek, tételek a zenetörténet bármely korszakából a megadott műsoridőn belül. (Bármely összeállítású vonós kamara, bármely összeállítású vonós kamara zongorával, csoportlétszám maximum 10 fő)

**Korcsoport beosztás:**

I. korcsoport: az Alapfokú Művészeti Iskola *alapfokú* évfolyamos tanulói

II. korcsoport: az Alapfokú Művészeti Iskola *továbbképző* évfolyamos tanulói

III. korcsoport: az Alapfokú Művészeti Iskola *alapfokú* ***és/ vagy*** *továbbképző* évfolyamos tanulói, vagy egy tanár!

**Egy tanár közreműködése csak a III. korcsoportban engedélyezett!**

**Játékidő:**

I. korcsoport: maximum 5 perc

II. korcsoport: maximum 7 perc

III. korcsoport: maximum 8 perc

Egy versenyző több kategóriába is benevezhet.

**Jelentkezési határidő: 2025. október 17.**

**INFORMÁCIÓK:**

A jelentkezést e-mail-ben kérjük elküldeni!

**Nyomatékosítani szeretnénk, hogy a nevezéseket a szervező bizottság a jelentkezések sorrendjében fogadja be, melyet a jelentkezők létszámától függően limitálhat.**

A jelentkezés a nevezési díj befizetésével válik érvényessé.

A nevezési díjat visszautalni nem áll módunkban!

Kérjük a befizetésre szóló igazolást a szervező iskola e-mail címére megküldeni, legkésőbb 2025. október 17.

**Nevezési díj:**

* Szóló hegedűnél: 6500 Ft/ fő
* Szóló gordonkánál: 6500 Ft/ fő
* Kamaracsoportok esetében: 6000 Ft/ csoport (2 fő)

9000 Ft/ csoport (3 főtől)

Számlaszám: **11742142-20004051-00000000 (Abonyi Muzsikáló Gyermekekért Alapítvány)**

Közleményben kérjük feltüntetni a következőket:

* *A nevező iskola és a tanuló nevét*
* *XII. Országos Bihari János Hegedű-, Gordonka- és Vonós Kamarazenei Verseny*

**Ebéde**t kb. 2200 Ft-ért (éttermi minőség) tudunk biztosítani.

Ebédigényüket kérjük legkésőbb 2025. OKTÓBER 17-ig jelezzék iskolánk e-mail címére.

A későbbi igényeket nem tudjuk elfogadni.

**Jelentkezés, információ:** Cím: Bihari János AMI 2740, Abony Kálvin János utca 1.

E-mail cím: bihari.vonosverseny@gmail.com

Telefon: 0653/360-037